CELEX: 32017R0839
Language: el
Date: 2017-05-17 00:00:00
Title: Κανονισμός (ΕΕ) 2017/839 της Επιτροπής, της 17ης Μαΐου 2017, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση νιτρωδών (Ε 249 — 250) στο «golonka peklowana» (Κείμενο που παρουσιάζει ενδιαφέρον για τον ΕΟΧ )

18.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 125/7
            
         ΚΑΝΟΝΙΣΜΌΣ (ΕΕ) 2017/839 ΤΗΣ ΕΠΙΤΡΟΠΉΣ
   της 17ης Μαΐου 2017
   για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση νιτρωδών (Ε 249 — 250) στο «golonka peklowana»
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 10 παράγραφος 3,
   Εκτιμώντας τα ακόλουθα:
   
               (1)
            
            
               Το παράρτημα II του κανονισμού (ΕΚ) αριθ. 1333/2008 θεσπίζει ενωσιακό κατάλογο των προσθέτων τροφίμων που εγκρίνονται για χρήση σε τρόφιμα και καθορίζει τους όρους χρήσης τους.
            
         
               (2)
            
            
               Ο ενωσιακός κατάλογος προσθέτων τροφίμων μπορεί να επικαιροποιείται σύμφωνα με την κοινή διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου (2) είτε με πρωτοβουλία της Επιτροπής είτε ύστερα από αίτηση.
            
         
               (3)
            
            
               Στις 10 Μαρτίου 2016 η Πολωνία υπέβαλε αίτηση για την έγκριση της χρήσης νιτρωδών (E 249-250) ως συντηρητικών στο παρασκεύασμα κρέατος «golonka peklowana». Στη συνέχεια, η αίτηση κοινοποιήθηκε στα κράτη μέλη, σύμφωνα με το άρθρο 4 του κανονισμού (ΕΚ) αριθ. 1331/2008.
            
         
               (4)
            
            
               Σύμφωνα με την αιτούσα χώρα, το «golonka peklowana» αποτελεί παραδοσιακό πολωνικό παρασκεύασμα κρέατος, στο οποίο τα νιτρώδη χρησιμοποιούνται όχι μόνον ως συντηρητικά αλλά και ως παράγοντας επεξεργασίας για να επιτευχθούν τα επιθυμητά χαρακτηριστικά ως προς το χρώμα, τη γεύση και την υφή που αναμένουν οι καταναλωτές. Το παρασκεύασμα κρέατος «golonka peklowana» διατίθεται στους καταναλωτές για να υποβληθεί σε περαιτέρω θερμική επεξεργασία πριν από την κατανάλωση του.
            
         
               (5)
            
            
               Η αιτιολογική σκέψη 7 του κανονισμού (ΕΚ) αριθ. 1333/2008 ορίζει ότι για την έγκριση προσθέτων τροφίμων θα πρέπει να συνεκτιμώνται και άλλες παράμετροι σχετικές με το υπό εξέταση θέμα, όπως, μεταξύ άλλων, οι παραδοσιακές παράμετροι. Συνεπώς, είναι σκόπιμο να διατηρηθούν ορισμένα παραδοσιακά προϊόντα στην αγορά ορισμένων κρατών μελών εάν η χρήση προσθέτων τροφίμων συμμορφώνεται με τις γενικές και ειδικές προϋποθέσεις που προβλέπονται στον κανονισμό (ΕΚ) αριθ. 1333/2008.
            
         
               (6)
            
            
               Με σκοπό να εξασφαλιστεί η ενιαία εφαρμογή της χρήσης των προσθέτων που καλύπτονται από τον παρόντα κανονισμό, θα περιληφθεί περιγραφή του παρασκευάσματος κρέατος «golonka peklowana» στο έγγραφο καθοδήγησης για την περιγραφή των κατηγοριών τροφίμων που αναφέρονται στο παράρτημα II μέρος Ε του κανονισμού (ΕΚ) αριθ. 1333/2008 για τα πρόσθετα τροφίμων (3).
            
         
               (7)
            
            
               Σύμφωνα με το άρθρο 3 παράγραφος 2 του κανονισμού (ΕΚ) αριθ. 1331/2008, η Επιτροπή πρέπει να ζητεί τη γνώμη της Ευρωπαϊκής Αρχής για την Ασφάλεια των Τροφίμων («η Αρχή») για τις επικαιροποιήσεις του ενωσιακού καταλόγου προσθέτων τροφίμων, ο οποίος περιλαμβάνεται στο παράρτημα II του κανονισμού (ΕΚ) αριθ. 1333/2008, εκτός εάν οι επικαιροποιήσεις αυτές δεν ενδέχεται να έχουν επίδραση στην ανθρώπινη υγεία. Η χρήση νιτρωδών επιτρέπεται γενικά στα προϊόντα με βάση το κρέας, η χρήση σε παρασκευάσματα κρέατος περιορίζεται σε ορισμένα παραδοσιακά παρασκευάσματα, ενώ προβλέπονται ειδικές διατάξεις για τα παραδοσιακώς διατηρημένα με αλάτι προϊόντα με βάση το κρέας. Δεδομένου ότι η αίτηση για επέκταση της χρήσης των νιτρωδών περιορίζεται στο συγκεκριμένο παρασκεύασμα κρέατος στο οποίο χρησιμοποιούνται παραδοσιακά, δεν αναμένεται η επέκταση αυτή να έχει σημαντικό αντίκτυπο στη συνολική έκθεση στα νιτρώδη. Επομένως, η διευρυμένη χρήση των εν λόγω προσθέτων συνιστά επικαιροποίηση του ενωσιακού καταλόγου η οποία δεν θεωρείται πιθανό να έχει επίδραση στην ανθρώπινη υγεία και δεν είναι αναγκαίο να ζητηθεί η γνώμη της Αρχής.
            
         
               (8)
            
            
               Το παράρτημα II του κανονισμού (ΕΚ) αριθ. 1333/2008 θα πρέπει να τροποποιηθεί αναλόγως.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΚ) αριθ. 1333/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαΐου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 31.12.2008, σ. 16.
   
      (2)  Κανονισμός (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (ΕΕ L 354 της 31.12.2008, σ. 1).
   
      (3)  http://ec.europa.eu/food/safety/food_improvement_agents/additives/eu_rules_en
   
      ΠΑΡΑΡΤΗΜΑ
      Στο μέρος Ε του παραρτήματος II του κανονισμού (ΕΚ) αριθ. 1333/2008, στην κατηγορία τροφίμων 08.2 «Παρασκευάσματα κρέατος όπως ορίζονται στον κανονισμό (ΕΚ) αριθ. 853/2004», η εγγραφή για τα νιτρώδη άλατα (E 249-250) αντικαθίσταται από το ακόλουθο κείμενο:
      
         
                      
                  
                  
                     «E 249-250
                  
                  
                     Νιτρώδη άλατα
                  
                  
                     150
                  
                  
                     (7)
                  
                  
                     μόνο lomo de cerdo adobado, pincho moruno, careta de cerdo adobada, costilla de cerdo adobada, Kasseler, Bräte, Surfleisch, toorvorst, šašlõkk, ahjupraad, kiełbasa surowa biała, kiełbasa surowa metka, tatar wołowy (danie tatarskie) και golonka peklowana»